A cocina (d'o latín < COQUINA ) ye un espacio u puesto especialment equipau pa a preparación d'alimentos. Una cocina moderna incluye como menimo una cocina u (fogons), una fregadera, muebles pa almadazenar y una superficie de treballo. Amás ye freqüent que exista un frigorifico y un conchelador per a almadazenar en fredo, un forno electrico, un forno microondas y atros aparatos electrodomesticos, como liquadora y batedora. En bellas culturas a cocina fa tamién a función de sala d'estar, un concepto que tamién ye freqüent en pisos y casas chicotas pa estalviar espacio. En bellas cocinas grans bi ha una mesa y cadieras par minchar-ie pero en atras o minchador ye en un quarto a parti u bien integrau en a sala d'estar u sala prencipal d'a casa.